d055d3d1318728934ca47fb413bc3cfb


 Hvordan får jeg Mobilbank?
-----------------------------


spks.dk
2021.31

Er du er tilmeldt selvbetjening og Netbank i Sparekassen Sjælland-Fyn har du automatisk adgang til Mobilbank. Du skal blot hente app'en "Sparekassen Sjælland-Fyn" fra App Store eller Google Play.



Når du har hentet app'en, skal du logge på med NemID og følge anvisningerne til opsætning.


Mobilbanken er åben hele døgnet undtagen mellem kl. 03 – 05 om natten (natten til søndag er der lukket fra kl. 02 – 06).  



### Krav til din telefon


App'en virker på iOS 12 eller nyere og Android 7 eller nyere.  
  
Du kan af sikkerhedsmæssige årsager ikke bruge app'en på en jailbroken eller rooted telefon.



91d171a512b038da3c34b8327d1ebd78


 Hvordan logger jeg på og af Mobilbank?
-----------------------------------------


spks.dk
2021.31

 
 Du logger på Mobilbank med den adgangskode, du har defineret ved dit første login. Du kan også vælge at bruge Touch ID eller Face ID.  
  
App'en er sat til, at du automatisk bliver logget af efter 5 min., hvis du ikke er aktiv.   
Du kan også vælge selv at logge dig af. Det gør du ved at vælge ’Menu’ og herefter ’Log af’ nederst i højre hjørne.  


bfe943f7719012a89c2a1d573056d9d0


 Hvad gør jeg, hvis jeg har glemt min kode – eller vil ændre den?
-------------------------------------------------------------------


spks.dk
2021.31

 
 Hvis du har glemt din kode eller ønsker at ændre den, skal du først logge på med NemID.   
  
Det gør du fra forsiden, hvor du normalt skriver din kode i mobilbanken. Her trykker du på spørgsmålstegnet i øverste højre hjørne. Du kan herefter logge på med NemID og oprette en ny kode.
 
 
8e6ac9fc1781228cd9afa20be3b674bb


 Kan vi være flere brugere på den samme app?
----------------------------------------------


spks.dk
2021.31

 
 I kan godt være flere brugere, der anvender app'en på den samme telefon eller tablet.   
  

1. Start på forsiden, hvor koden til mobilbanken normalt skal indtastes.
2. Tryk i stedet på spørgsmålstegnet i øverste højre hjørne og log på med NemID.   
  
Vær opmærksom på, at hver gang du skal logge på med NemID, skal du skrive din kode to gange.



d7e4628063698a2351198cff45516d82


 Hvordan kan jeg overføre penge og betale regninger?
------------------------------------------------------


spks.dk
2021.31

 
 Du kan overføre penge og betale regninger direkte fra ’Til dig’-siden.   
  

1. Vælg ’Overfør og betal’, og skriv det beløb, du ønsker at overføre.
2. Vælg evt. en anden Fra-konto, ved at trykke på den Fra-konto, der vises.
3. Tryk på ’Vælg modtager’.  
Her får du mulighed for at vælge, om du vil overføre til en af dine egne konti, til en anden konto eller betale en regning.

Du kan også starte en overførsel fra listen over kontobevægelser. Tryk på de tre prikker i øverste højre hjørne og vælg ’Overfør og betal’.
 
 
45a9442a91263f9c0047ce5c96de1b98


 Hvordan scanner jeg en regning?
----------------------------------


spks.dk
2021.31

 
 Sådan slipper du for at taste alle oplysningerne på din regning/indbetalingskort med mobilbankens scanningsfunktion.   
  

1. Vælg ’Overfør og betal’ og skriv det beløb, du skal betale.
2. Tryk på ’Vælg modtager’ og vælg herefter ’Betal regning’
3. I midten trykker du på ’Scan regning’.
4. Dit kamera er nu aktivt (Første gang skal du give Mobilbank adgang til dit kamera).
5. Hold kamerafeltet hen over den nederste linje på indbetalingskortet.
6. Indbetalingskortet bliver automatisk scannet.
7. Godkend betalingen.



a920bbca2645703ea7d5b4fc74146a1c


 Hvordan kan jeg få hjælp til min Mobilbank?
----------------------------------------------


spks.dk
2021.31

Du kan altid få hjælp, hvis du har spørgsmål eller oplever fejl i app'en. 


* Ring til Hotline på tlf. 59 48 10 40 på hverdage mellem kl. 08.00 og 19.00.
* Skriv til [hotline@spks.dk](mailto:hotline@spks.dk) eller brug feedback-funktionen i din Mobilbank.
* Ring eller skriv til din rådgiver. Du finder kontaktinformationerne nederst på siden ’Til dig’.


